යුටෝපියාව
යුටෝපියාව හෝ යුතෝපියාව (utopia හෝ eutopia) (/juːˈtoʊpiə/ yoo-TOH-pee-ə) යන්නෙන් සාමාන්‍යයෙන් විස්තර කෙරෙන්නේ එහි සාමාජිකයින් සඳහා ඉතා අවශ්‍ය හෝ ආසන්න වශයෙන් පරිපූර්ණ ගුණාංග වලින් සමන්විත පරිකල්පනීය ප්‍රජාවක් හෝ සමාජයකි. එය ශ්‍රීමත් තෝමස් මෝර් විසින් නව ලෝකයේ (ප්‍රධාන වශයෙන් බටහිර ලෝකයේ) ප්‍රබන්ධ දූපත් සමාජයක් විස්තර කරන ඔහුගේ 1516 දී පළ වූ Utopia පොත සඳහා නිර්මාණය කරන ලදී. කෙසේ වෙතත්, එමගින් චේතනාන්විත ප්‍රජාවක් (සිතාමතාම කණ්ඩායම් හැඟීමෙන් කටයුතු කරන සමූහයක්) ද දැක්විය හැකිය. සාමාන්‍ය ව්‍යවහාරයේදී, යුටෝපියා යන වචනය හෝ එහි විශේෂණ ස්වරූපය "කළ නොහැකි", "ලඟා කරගත නොහැකි" හෝ "මිරිඟුවක්" යනාදී අදහස් ලබාදීම සඳහා ව්‍යංගාර්ථ පදයක් ලෙස භාවිතා විය හැක.

උපකල්පිත යුතෝපියාවන් සමානාත්මතාවය මත පදනම්ව ආර්ථිකය, පරිපාලනය සහ යුක්තිය ආදී වෙනත් දේ වෙනුවෙන් අවධානය යොමු කරයි. ලයිමන් ටවර් සාජන්ට් තර්ක කරන්නේ සමාජය සමජාතීය නොවන අතර ගැටුම් ඇති වන ආශාවන් ඇති බැවින් යුතෝපියාවේ ස්වභාවය සහජයෙන්ම පරස්පර විරෝධී වන අතර එබැවින් එකවර තෘප්තිමත් විය නොහැකි බවයි. උපුටා දැක්වීමට:

යුතෝපියාවක ප්‍රතිවිරුද්ධ දෙය වන්නේ ඩිස්ටෝපියාව හෝ කැකෝටෝපියාවයි (19 වැනි ශතවර්ෂය දක්වා වැඩි වශයෙන් සාකච්ඡා නොකළ සංකල්ප සහ ඩිස්ටෝපියාව වඩාත් ජනප්‍රිය සාහිත්‍ය කාණ්ඩය බවට පත්ව ඇත).

මූලාශ්‍ර